open-index/open-wikipedia-markdown huggingface dataset:
Less (יוניקס)

ממוזער | שמאל
**less** היא פקודה במערכת הפעלה דמוית יוניקס המאפשרת הצגת תוכן של מסמכים ארוכים בדומה לפקודה More (פקודה) באמצעות גלילה קדימה, אבל מאפשרת בנוסף קריאה לאחור.

בעת הקריאה הפקודה less אינה טוענת את הקובץ במלואו וזה מתבטא בזמן פתיחה מהיר של קבצים גדולים.

ניתן לעבור על תוכן הקובץ באמצעות החצים או באמצעות הצירוף  לדפדוף קדימה ו  לדפדוף אחורה. כדי לעבור 10 שורות קדימה ניתן להשתמש בצירוף "10:"

כמו כן ניתן לדפדף קדימה באמצעות מקש הרווח במקלדת ועל האות q כדי לצאת.

## שימוש

קריאת קובץ טקסט

```bash
$ less numbers.txt
1
2
3
4
5
6
7
8
9
10
11
12
13
14
15
16
17
18
19
20
21
22
23
numbers.txt
```
קריאת פלט של הרבה שורות
```bash
for i in {1..100}
do
 echo ${i}
done | less
```


## קישורים חיצוניים

* 

קטגוריה:פקודות יוניקס
גן עדן לכלבים (סדרת טלוויזיה)

**גן עדן לכלבים** (באנגלית: **All Dogs Go to Heaven: The Series**, "כל הכלבים הולכים לגן עדן: הסדרה") היא סדרת הנפשה אמריקאית לילדים, המבוססת על סרט בעל אותו שם וסרט ההמשך שלו. הסדרה בוימה על ידי גארי סלבגיו (שתי העונות הראשונות) וג'ון גרוזד (עונה אחרונה), והופקה על ידי Metro-Goldwyn-Mayer Animation ו-MGM Television.

הסדרה שודרה לראשונה בארצות הברית החל מ-21 בספטמבר 1996 עד 6 בנובמבר 1998, כאשר שתי העונות הראשונות שודרו בסינדיקציה והעונה האחרונה שודרה בערוץ Freeform. בישראל הסדרה שודרה לראשונה בדיבוב לעברית בשנת 1998 בערוץ 2 במסגרת שידורי הזכיינית רשת, תחילה ביום שבת ובהמשך בשעות הבוקר המוקדמות. לסדרה הופקו שלוש עונות ו-40 פרקים באורך 22 דקות.

בשנת 1998 הופק הסרט "מזמור חג המולד של הכלבים", אשר מבוסס על הנובלה "מזמור חג המולד" מאת צ'ארלס דיקנס, ומשמש כסיום הסדרה.

## תקציר העלילה
הסדרה עוקבת אחר צ'רלי בארקין ואיצ'י, שני כלבים החיים בסן פרנסיסקו כמלאכים שומרים. בכל פרק הסדרה, שני הכלבים מקבלים משימה מאנאבל, אך למרות שהם מנסים לעשות את הדבר הנכון הם נקלעים למצבים מביכים. במהלך הסדרה הושמעו כ-11 שירים מקוריים וחדשים.

## מדבבים
הדיבוב העברי בוים על ידי עמי מנדלמן, והופק על ידי עוזי פוקס, סאלי אמיגה וענבר שטגר עזרא.

## שידור

## קישורים חיצוניים

* "גן עדן לכלבים", במיזם "אישים" לתיעוד היצירה הישראלית

קטגוריה:סדרות טלוויזיה המבוססות על סרטים
קטגוריה:סדרות הנפשה אמריקאיות
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 1996
קטגוריה:סדרות טלוויזיה אמריקאיות לילדים
קטגוריה:ערוץ 2: תוכניות רכש
קטגוריה:תוכניות טלוויזיה שמתרחשות בסן פרנסיסקו
קטגוריה:תוכניות טלוויזיה באנגלית
קטגוריה:כלבים בתרבות
קטגוריה:מטרו גולדווין מאייר: סדרות
אל-פאחשה

**אל-פאחשה** (בערבית: **الفاحشة**) הוא מושג באסלאם, שמשמעותו זימה או דבר מגונה.

המושג מוזכר בסורה 17 בפסוק 32 בקוראן:

קיימת מחלוקת בין פוסקי ההלכה המוסלמים, בנוגע למשמעות ההלכתית של המושג. הדעה הראשונה אומרת שהמושג מדבר אך ורק על חטאים הקשורים למין, כזנות וניאוף. הדעה השנייה אומרת שהמושג כולל סוגים רבים של חטאים ביניהם גנבה ורצח.

## קישורים חיצוניים

## הערות שוליים

קטגוריה:אסלאם
סופר וואי!

**סופר וואי!** (באנגלית: **!Super Why**) היא סדרת הנפשה ממוחשבת אמריקאית-קנדית לילדים, מסוגת חינוך ומדע בדיוני, אשר נוצרה על ידי אנג'לה סנטומרו.

הסדרה שודרה לראשונה ב-3 בספטמבר 2007 בערוץ PBS Kids. בישראל הסדרה שודרה לראשונה בשנת 2016 ב-Yes ובהמשך בערוץ A+. הסדרה היא בת 3 עונות ו-103 פרקים באורך 24 דקות כל אחד.

שיר הפתיחה של הסדרה בעברית בוצע על ידי ניסו שליו.

## עלילה
הסדרה עוקבת אחר וואייט וחבריו שהם קוראי העל. בכל פרק, הם פותרים בעיות שונות בכפר האגדות, בעזרת כוח הקריאה, הדקדוק, הכתיבה וה-ABC.

## הדמויות והמדבבים
במאי הדיבוב בעברית היה ליאור סול, ומפיקת הדיבוב הייתה הדס מוזס.

בנוסף, בדיבוב העברי דיבבו אוהד שחר, מייה קדוש, אלונה אלכסנדר, ניר ברק, גילן שחף, זוהר מידן, גיא זיידמן

## סקירת הסדרה

## קישורים חיצוניים
* 

* 

קטגוריה:סדרות הנפשה ממוחשבת
קטגוריה:סדרות PBS Kids
קטגוריה:ערוץ לגדול חכם סדרות
Tar (פקודה)

**tar** היא פקודת Unix ומערכת הפעלה דמוית יוניקס, מטרתה העיקרית היא איסוף קבצים רבים לקובץ ארכיב אחד, המכונה לעיתים קרובות tarball, למטרות הפצה או גיבוי. מקור השם הוא קיצור של tape archive מאחר שהוא שימש במקור לכתיבת נתונים למכשירי קלט/פלט רציפים כגון קלטות גיבוי.

## שימוש
ארכוב תיקייה לקובץ
```bash
tar cvf archive.tar /myfiles/
```
ארכוב תיקייה לקובץ ודחיסתו בפורמט gzip
```bash
tar cvfz archive.tar.gz /myfiles/
```
פריסת קובץ tar,gz לתיקייה הנוכחית
```bash
tar xf archive.tar.gz .
```
העתקת תיקייה באמצעות פקודת tar
```bash
tar cvf - SOURCE_DIR | ( cd /DESTINATION_DIR;tar xvfp - )
```


קטגוריה:פקודות יוניקס
נקודת זכות אקדמית

במוסדות אקדמיים, **נקודת זכות** (בראשי תיבות: **נ"ז** או **נק"ז**) היא מדד כמותי להתקדמותו של סטודנט לקראת השלמת לימודיו לתואר אקדמי. נקודות הזכות של הקורס נקבעות לפי היקפו, מורכבותו וחשיבותו. ההיקף הכולל הנדרש בלימודים לתואר ראשון הוא כ-120 נקודות זכות (כלומר כ-20 שעות לימוד שבועיות במשך שישה סמסטרים), בלימודי הנדסה נדרשות בדרך כלל 160 נקודות ובלימודי חינוך והוראה 180 נקודות זכות.

במסגרת לימודים לתואר מתקיים שילוב בין קורסי חובה, שאותם חייב לקחת כל סטודנט במסלול מסוים, וקורסי רשות, שאותם בוחר הסטודנט מתוך שלל קורסים המוצעים לו. מדידת משקלם של הקורסים בנקודות זכות מאפשרת להגיע להצבת חובות אקדמיות זהות לכל הסטודנטים במסלול מסוים, בלי תלות בהרכב הקורסים שבחרו.

בנוסף לקורסים אקדמיים המקנים נקודות זכות, ניתנות נקודות זכות בהיקף מצומצם על פעילות לא אקדמית. דוגמה לכך היא חוק עידוד מעורבות סטודנטים בפעילות חברתית וקהילתית, הקובע שסטודנט יהיה זכאי לשתי נקודות זכות אקדמיות, פעם אחת במהלך לימודיו לתואר ראשון, בגין פעילות התנדבותית או שירות מילואים.

האוניברסיטה הפתוחה מציגה את דרישותיה בתחום זה:

## ראו גם
* השיטה האירופית לצבירה והעברת ניקוד אקדמי

## קישורים חיצוניים
* החלטת מל"ג - היקף הלימודים האקדמיים לתואר ראשון ופריסתם, באתר המועצה להשכלה גבוהה.

## הערות שוליים

קטגוריה:אקדמיה
Birds of Prey: The Album

**Birds of Prey: The Album** (בעברית: **ציפורי הטרף: האלבום**) הוא פסקול הסרט "ציפורי הטרף: והארלי קווין המהממת". הפסקול יצא לאור ב-7 בפברואר 2020, על ידי חברת התקליטים אטלנטיק רקורדס. מתוך הפסקול יצאו חמישה סינגלים: "Diamonds", "", "Boss Bitch", "Sway with Me" ו-"Experiment on Me".

עם יציאתו הגיע האלבום אל המקום ה-23 במצעד הבילבורד 200.

## רקע והוצאה
הפסקול הופק על ידי דארן היגמן, סו קרול, מרגוט רובי, ניקי שרודף, בריאן אנקלס וקתי יאן. בפסקול משתתפים דוג'ה קאט, מייגן די סטליון, נורמני, הלסי, סאמר ווקר, לורן חורגי, סוויטי, שרלוט לורנס, מייסי פיטרס וכולי. את שירי הפסקול שרות בעיקר נשים.

הסינגל הראשון מתוך הפסקול "Diamonds", בוצע על ידי מייגן די סטליון ונורמני והופץ ב-10 בינואר 2020.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:פסקולי סרטים
קטגוריה:ציפורי הטרף
קטגוריה:אלבומים זוכי פרס המוזיקה האמריקאית
קטגוריה:אלבומי חברת אטלנטיק רקורדס
Goodbye, My Love, Goodbye

"**Goodbye, My Love, Goodbye**" (בעברית: "**שלום, אהובתי, שלום**") הוא שיר של הזמר היווני דמיס רוסוס. השיר יצא כסינגל ב-1973.

השיר נכלל באלבומו השני של רוסוס "Forever and Ever" משנת 1973.

את השיר כתבו לאו לאנדרוס וקלאוס מונרו. המפיק המוזיקלי היה לאו לאנדרוס.

השיר הוקלט גם בשפה הספרדית בשם "Adiós, mi amor, adiós".

במצעדי הפזמונים הגיע השיר למקום הראשון בגרמניה, שווייץ, בלגיה (פלנדריה), וספרד.

## רשימת רצועות
**סינגל 7" פיליפס 6009 318** (1973, גרמניה, אירלנד)
**סינגל 7" RTB S 53695** (1973, יוגוסלביה)

: צד א' - "Goodbye, My Love, Goodbye" (3:58)
: צד ב' - "Mara" (3:59)

**סינגל 7" פיליפס 6009 392** (1973, איטליה)

: צד א' - "Goodbye, My Love, Goodbye" (3:56)
: צד ב' - "My Friend The Wind" (3:55)

**סינגל 7" פיליפס 6009 364** (1973, הולנד)

: צד א' - "Goodbye, My Love, Goodbye" (3:58)
: צד ב' - "No Way Out" (3:10)

**סינגל 7" פיליפס 6009 381** (1973, צרפת, פורטוגל)

: צד א' - "Goodbye, My Love, Goodbye" (3:56)
: צד ב' - "Yellow Paper" (3:04)

**סינגל 7" פיליפס 60 09 400** (1973, ספרד)

: צד א' - "Goodbye, My Love, Goodbye" (3:56)
: צד ב' - "Lay It Down" (3:45)

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
Hope of Deliverance

"**Hope of Deliverance**" (בתרגום חופשי: **תקווה לשחרור**) הוא סינגל שבוצע על ידי פול מקרטני ויצא לאור בסוף 1992.

## רקע
השיר יצא לאור על ידי מקרטני כחלק מהאלבום Off the Ground. הוא הגיע למקום ה-18 במצעד הסינגלים הבריטי ודורג בין חמשת הגדולים בקנדה, גרמניה, איטליה, שווייץ, אוסטריה ונורווגיה. במצעד הבילבורד הוט 100 לעומת זאת הגיע השיר למקום ה-83 בלבד. במצעד Adult Contemporary של הבילבורד דורג השיר במקום התשיעי.
הוידאו קליפ לשיר בוים על ידי אנדי מורהאן.

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת קפיטול רקורדס
טורי ליינז

**דייסטאר פטרסון** (בשמו המקורי באנגלית: **Daystar Peterson**; נולד ב-27 ביולי 1992), ידוע בשם הבמה **טורי ליינז** (**Tory Lanez**), הוא ראפר, זמר ומפיק מוזיקלי קנדי.

## קריירה
טורי ליינז זכה להכרה ראשונית ב-2013, כאשר הוציא את המיקסטייפ שלו, *Conflicts of My Soul: The 416 Story*.

ב-19 באוגוסט 2016 הוציא את אלבום הבכורה שלו, *I Told You*, שכלל את הסינגלים, "Say It" ו-"Luv", שהגיעו בשיאם למקומות ה-23 וה-19 בבילבורד הוט 100 בהתאמה.

ב-2 במרץ 2018 הוציא את אלבומו השני, *Memories Don't Die*. האלבום הגיע בשיאו למקום הראשון במצעד האלבומים הקנדים של בילבורד.

ב-26 באוקטובר 2018, הוציא את אלבום האולפן השלישי שלו, .

ב-15 בנובמבר 2019 הוציא את אלבום האולפן הרביעי שלו, *Chixtape 5* אשר מהווה המשך לסדרת המיקסטייפים שלו "Chixtape". האלבום הוא הראשון בסדרה שיצא כאלבום אולפן. האלבום הגיע בשיאו למקום הראשון במצעד שירי ה-R&B/היפ הופ של בילבורד.

בשנת 2020, על רקע תקרית הירי של טורי ליינז במייגן די סטליון, יצא אלבומו, *Daystar*, הכולל שירים העוסקים במקרה. זה אלבומו האחרון בחברת התקליטים אינטרסקופ רקורדס, לפני שיצא לדרך עצמאית. האלבום הגיע לעשירייה הפותחת במצעד הבילבורד 200. ב-2021 יצא אלבומו, *Alone At Prom*, אשר מאופיין במוזיקת פופ משנות ה-80. מתוך האלבום הצליח השיר "The Color Violet", אשר היה ללהיט רדום ונכנס למצעד הבילבורד הוט 100 בשנת 2023.

## הירי במייגן די סטליון
ב-12 ביולי 2020, לאחר שעזב מסיבת בית בה היה ויכוח שהביא לאלימות, ליינז נעצר בהוליווד הילס והואשם בנשיאת נשק נסתר ברכבו. הראפרית מייגן די סטליון שהתה אף היא במכונית, ובתחילה דווח כי סבלה מפצע ברגל שנגרם מזכוכית. עם זאת, מאוחר יותר הצהירה די סטליון כי עברה ניתוח לאחר שנורתה, אך לא ציינה מי ירה בה.

ב-23 בדצמבר 2022, ליינז הורשע במשפט חבר מושבעים בשלושה אישומים פליליים ביחס לירי: תקיפה באקדח חצי-אוטומטי, החזקת נשק טעון ולא רשום ברכב ורשלנות חמורה בפריקת נשקו. ליינז, שנשפט בלוס אנג'לס, נלקח לכלא מיד לאחר ההרשעה. דיון בגזר דינו נקבע ל-27 בינואר 2023. ב־9 באוגוסט 2023 התפרסם כי נשפט למאסר של כ־10 שנים.

## דיסקוגרפיה
### אלבומי אולפן
* 2016: *I Told You*
* 2018: *Memories Don't Die*
* 2018: 
* 2019: *Chixtape 5*
* 2020: *Daystar*
* 2021: *Alone at Prom*
* 2022: *Sorry 4 What*

### מיקסטייפים

### מיני-אלבומים
* 2015: *Cruel Intentions*
* 2019: *International Fargo*

## קישורים חיצוניים

## הערות שוליים

קטגוריה:ראפרים קנדים
קטגוריה:זמרים קנדים
קטגוריה:פזמונאים קנדים
קטגוריה:מפיקים מוזיקליים קנדים
קטגוריה:אמני אינטרסקופ רקורדס
קטגוריה:זוכי פרס ג'ונו
קטגוריה:מורשעים בדין בארצות הברית
קטגוריה:קנדים שנולדו ב-1992
I Don't Search I Find

**I Don't Search I Find** (בעברית: **אני לא מחפשת אני מוצאת**) הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן הארבעה-עשר שלה, *[[Madame X (אלבום)|Madame X]]* (2019). השיר יצא לאור ב-6 בדצמבר 2019, על ידי חברת התקליטים אינטרסקופ רקורדס כסינגל שיווקי. ב-22 במאי 2020 הופץ כסינגל רשמי מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. לבסוף, ביוני 2019, הוציאה מדונה את השיר "Dark Ballet", כסינגל השיווקי השלישי מתוך האלבום, כשהקודם הוא "Future".

השיר הוא שיר דיסקו-האוס, אשר משלב בתוכו גם את סגנון ה-EDM.

## הוצאה והשפעה
האודיו הרשמי של השיר הועלה לערוץ היוטיוב של מדונה ב-13 ביוני 2019. נכון לפברואר 2020, מונה הצפיות של האודיו עומד על קרוב למיליון צפיות. בהמשך, הועלה מיני-אלבום הרמיקסים של השיר לערוץ היוטיוב של מדונה גם כן. הרמיקס שנעשה על ידי עופר ניסים הועלה לערוץ היוטיוב שלו ב-26 בינואר 2020.

בשנת 2020, כבש השיר את פסגת מצעד שירי הדאנס קלאב של בילבורד והיה לשיר ה-50 של מדונה שעשה זאת. בעקבות כך, הפכה מדונה לאמן הראשון בהיסטוריה אשר הצליח לכבוש פסגת מצעד כלשהו של בילבורד 50 פעמים או יותר.

בנוסף לכך, הפכה מדונה לאמן הראשון בהיסטוריה אשר הצליח לכבוש במהלך חמישה עשורים שונים את פסגות המצעדים של בילבורד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי מדונה
קטגוריה:Madame X (מדונה)
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:פבלו פיקאסו
קטגוריה:שירי דיסקו אמריקאיים
קטגוריה:שירי מוזיקת האוס אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת אינטרסקופ רקורדס
מצב טיסה

ממוזער|הגדרת מצב טיסה באייפון
**מצב טיסה** (באנגלית: **Airplane mode** או **Offline mode**) הוא הגדרה בטלפונים חכמים ומכשירים אלקטרוניים אחרים דוגמת מחשבים אישיים, מחשבי לוח, שעונים חכמים ואחרים, שנועד בעיקרו למצב בו המכשיר נמצא במטוס ועלול לשבש את המהלך התקין של הטיסה ללא מעבר למצב זה.

כשמצב הטיסה מופעל, הוא משהה את כל תעבורת הנתונים במכשיר, ובין היתר שיחות טלפון ונתונים סלולריים, Wi-Fi ובלוטות' במטרה למנוע הפרעות אלקטרומגנטיות למכשירים שבמטוס. עם זאת, ה-Wi-Fi והבלוטות' ניתנים להפעלה גם במהלך מצב טיסה על ידי אישור של המשתמש. ה-GPS עשוי להמשיך לפעול, מאחר שהוא לא משתמש בשידור גלי רדיו. ברוב המקרים המשתמש מתבקש להעביר את המכשיר למצב זה במהלך שהות במטוסים.

בהיעדר קליטת או פליטת נתונים, מצב טיסה מאריך את תוחלת החיים של הסוללה באמצעות הפחתת צריכת הסוללה במכשיר.

## מצב חוקי ברחבי העולם
*: בהערכה מחודשת ב-2013 פרסמה רשות התעופה הפדרלית (ה-FAA) המלצה על שימוש במכשירים אלקטרוניים באמצעות מצב טיסה – יש להשעות שיחות טלפון, בזמן שניתן להשתמש ב-Wi-Fi אם המפעיל הסלולרי מאפשר זאת. שידור לטווחים קצרים כגון בלוטות' מותר בכלי טיס שיכולים לאפשר זאת.
*: ב-9 בדצמבר 2013 הסוכנות האירופית לבטיחות תעופה עדכנה את ההוראות שלה באשר למכשירים אלקטרוניים, ואישרה להשתמש בהם במהלך טיסות תוך שהם במצב טיסה
*: עד ספטמבר 2017 כל המכשירים הסלולריים היו אסורים לשימוש גם במצב טיסה, אף שמכשירים אחרים היו מותרים בעת שיוט. ב-18 בספטמבר 2017 עדכנה רשות התעופה האזרחית של סין את הנהלים ואישרה לכל המכשירים להיות בשימוש בעת טיסה כל עוד הם במצב טיסה.
*: ב-23 באפריל 2014 המינהל הכללי לתעופה אזרחית שינה את הכללים שאסרו על שימוש במכשירים אלקטרוניים ואפשר את השימוש בהם במהלך כל הטיסה.

## קישורים חיצוניים

* 
* 

## הערות שוליים

קטגוריה:טלפונים סלולריים
קטגוריה:טכנולוגיה תקשורתית
My Oh My (שיר של קמילה קביו)

"**My Oh My**" הוא סינגל שהוקלט על ידי הזמרת-יוצרת האמריקאית קמילה קביו, ביחד עם הראפר האמריקאי דה-בייבי, מתוך האלבום, Romance. השיר יצא לאור ב-6 בינואר 2020, על ידי חברת התקליטים מר מיוזיק, כסינגל השישי מתוך האלבום.

עם יציאתו נכנס השיר אל המקום השישי במצעד השירים של הונגריה.

## רקע וכתיבה
השיר נכתב על ידי קמילה קביו, דה-בייבי, לואי בל, פרנק דוקס, סוואן קוטצ'ה ואנתוני קלמונס ג'וניור והופק על ידי פרנק דוקס ולואי בל. השיר הוא שיר בסגנון הפופ הלטיני, המשלב בתוכו גם את סגנון הרית'ם אנד בלוז והפופ-ראפ.

השיר יצא לאור ב-6 בינואר 2020, כסינגל בארצות הברית, תוך שהיה זמין להורדה דיגיטלית ונשלח לרדיו.

## הצלחה
השיר זכה לחשיפה רבה ברשת החברתית טיקטוק. בטיקטוק נעשה שימוש בשיר בכ-2 מיליון סרטונים שונים. סרטון שצילמה הידוענית צ'ארלי ד'אמליו, בו נעשה שימוש בשיר, צבר למעלה מ-27 מיליון צפיות וצבר מיליוני לייקים.

איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.

## וידאו קליפ
האודיו הרשמי של השיר הועלה לערוץ היוטיוב של קמילה קביו ב-6 בדצמבר 2019. הוא זכה להצלחה רבה כאשר צבר למעלה מ-40 מיליון צפיות. הווידאו קליפ המלא של השיר הועלה ליוטיוב ב-12 בפברואר 2020, בשידור חי, תוך שהוא צולם בשחור-לבן.

קליפ האנימציה של השיר הועלה ליוטיוב ב-10 בינואר 2020, תוך שצבר למעלה מ-15 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי 2019
קטגוריה:שירי קמילה קביו
קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי דה-בייבי
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קמילה קביו
קטגוריה:שירים שנכתבו על ידי סוואן קוטצ'ה
קטגוריה:וידאו קליפים שבוימו על ידי דייב מאיירס
קטגוריה:וידאו קליפים בשחור-לבן
קטגוריה:שירי היפ הופ אמריקאיים
קטגוריה:שירי פופ לטיניים
קטגוריה:שירי פלטינה כפולה בארצות הברית
קטגוריה:שירי יהלום בברזיל
קטגוריה:סינגלים בהוצאת אפיק רקורדס
ראצ'ט וקלאנק

**ראצ'ט וקלאנק** (באנגלית: **Ratchet & Clank**) הוא סרט הנפשה קומי-מדע בדיוני המבוסס על המשחק "ראצ'ט וקלאנק" של "Insomniac Games". הסרט בוים על ידי קווין מונרו, הופק על ידי קיילי אליס, בראד פוקסהובן, קים דנט ויילדר ודייוויד וול, ואת התסריט כתב טי.ג'יי. פיקסמן, קווין מונרו וגארי סוולו.

## תקציר העלילה
בעקבות השמדת כוכבים רבים על ידי דרק המנהל הרשע, קבוצת הגיבורים בראשה של קפטן קופרניקוס קווארק מחפשים גיבור נוסף על מנת לעצור את דרק מלהשמיד כוכבים נוספים. ראצ'ט, מכונאי דמוי שועל, ניסה להתקבל לקבוצה אך קפטן קווארק סילק אותו. מאוחר יותר, ברק פגע במפעל, דבר אשר גרם לייצור רובוט פגום, קטן וחכם. הרובוט למד על התוכנית של דרק והתכונן לברוח מכוכב קרוון על מנת להזהיר את הלוחמים. בעקבות כך הספינה נחתה נחיתת חירום בכוכב ולדין. ראצ'ט גילה את הרובוט הקטן וקרא לו קלאנק. ראצ'ט וקאנק טסו אל כוכב קרוון, שם הם מצילים את הלוחמים מצבא הרובוטים בהנהגתו של ויקטור, אשר ברח. בעקבות זאת קווארק מינה את ראצ'ט וקלאנק כגיבורי לחימה. הלוחמים גילו שישנו כלי נשק בשם "בלארג" שיכול להשמיד כוכבים מפורסמים על מנת לבנות כוכבים חדשים. כעת ראצ'ט וקלאנק מאחדים כוחות עם קבוצת הגיבורים כדי להציל את כוכב סולאנה משלטונו של דרק המרושע.

## מדבבים

### מדבבים בעברית

## קישורים חיצוניים
* 

* 
קטגוריה:Ratchet & Clank
קטגוריה:סרטי 2016
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטי הנפשה קנדיים
קטגוריה:סרטים המבוססים על משחקי וידאו
קטגוריה:סרטי אנימציה על ידידות
קטגוריה:סרטי אנימציה על רובוטים
קטגוריה:סרטי אנימציה על חיים מחוץ לכדור הארץ
Rare (שיר של סלינה גומז)

**Rare** (בעברית (תרגום מילולי): **נדירה**) הוא סינגל שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, *[[Rare (אלבום של סלינה גומז)|Rare]]*. השיר יצא לאור ב-10 בינואר 2020, כסינגל השלישי מתוך האלבום וכשיר הנושא שלו, על ידי חברת התקליטים אינטרסקופ רקורדס.

השיר הגיע למקום ה-28 במצעד הסינגלים הבריטי, וה-30 במצעד הבילבורד הוט 100.

## רקע וכתיבה
השיר נכתב על ידי סלינה גומז, מדיסון לאב, ברט מקלופלין, נולאן למברוזה וסיימון רוזן והופק על ידי סר נולן וסיימון סייז. על פי מגזין רולינג סטון ואיגוד תעשיית ההקלטות האמריקאי השיר נמכר בלמעלה מ-170,000 עותקים בארצות הברית, נכון לשנת 2020. בספטמבר 2020 נודע כי נמכר בלמעלה מ-35,000 עותקים באוסטרליה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-220 מיליון השמעות.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של סלינה גומז בשידור חי ב-10 בינואר 2020, ביום צאתו כסינגל. הקונספט של הקליפ הוא יער וטבע ובו ניתן לראות את גומז כשהיא רוקדת לצלילי השיר, תוך שהיא מבצעת תנועות שונות. ישנן סצנות בהן שולבו אפקטים מיוחדים של פרפרים וצבעים שונים.

נכון ליולי 2021, מונה הצפיות של הקליפ עומד על למעלה מ-95 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סלינה גומז
קטגוריה:שירי זהב באוסטרליה
קטגוריה:שירי זהב בקנדה
Exident

**Exident** הוא מיני-אלבום הבכורה של הזמר-יוצר הישראלי דניס לויד. האלבום יצא לאור ב-5 באפריל 2019, על ידי חברת התקליטים האמריקאית אריסטה רקורדס.

## רקע והפקה
כל שירי האלבום נכתבו, הולחנו והופקו על ידי דניס לויד עצמו. הסינגל המוביל מתוך האלבום, "Never Go Back" זכה להצלחה רבה כאשר הגיע למקומות הראשונים במצעד השבועי של מדיה פורסט ובמצעד השבועי של אוסטריה, וזכה במעמד זהב בצרפת ובפולין. במהלך ריאיון למגזין בילבורד חשף לויד כי הרצועות מתוך האלבום מתארות את השלבים הרגשיים שחווה לאחר הפרידה מבת זוגו ב-2015, בה עוסק גם להיטו של לויד, "Nevermind".

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2016
קטגוריה:אלבומי פופ
קטגוריה:אלבומי חברת אריסטה רקורדס
My Life II... The Journey Continues (Act 1)

(בעברית: **החיים שלי 2...המסע ממשיך (חלק 1)**) הוא אלבומה העשירי של הזמרת מרי ג'יי בלייג' אשר שוחרר ב-21 בנובמבר 2011 על ידי גפן רקורדס ו-Matriarch Records.

## רקע
שם האלבום הוא אזכור לאלבומה השני של בלייג' *[[My Life]]*. מבחינה לירית בדומה לאלבום הקודם גם אלבום זה עוסק באירועים אשר חוותה בלייג' במהלך חייה שקשורים לנושאים כמו מאבקים אישיים, שברון לב, וכוח תוך שיקוף של צמיחה והתפתחות שחוותה מאז שחרור אלבומה השני.

הקלטות האלבום החלו ב-2010 והמשיכו לתוך 2011 באולפני הקלטות בניו יורק ולוס אנג'לס. על האלבום עבדה בלייג' עם מספר מפיקים ביניהם דנג'ה, רודני ג'רקינס, ג'ים ג'ונסין וכולי.

## הצלחה מסחרית וביקורת
עם יציאתו, האלבום קיבל ביקורות חיוביות מהמבקרים. מבחינה מסחרית האלבום הגיע למקום ה-5 בשיאו בארצות הברית ומכר בשבוע הראשון ליציאתו 156 אלף עותקים יותר מכל שבוע אחר. בסופו של דבר האלבום הגיע למעמד זהב והיה לאלבום ה-R&B הנמכר ביותר לשנת 2012 במדינה. נכון למרץ 2012 האלבום מכר 763 אלף עותקים במדינה.

## רשימת רצועות

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי מרי ג'יי בלייג'
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי הרמוני סמואלס
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי רודני ג'רקינס
קטגוריה:אלבומי חברת גפן רקורדס
A Mary Christmas

**A Mary Christmas** (בעברית: **חג מולד שמח**) הוא אלבום חג מולד של הזמרת מרי ג'יי בלייג' ואלבומה ה-11 אשר יצא ב-15 באוקטובר 2013, מטריארך, ורבה רקורדס ואינטרסקופ רקורדס. האלבום הופק כולו על ידי דייוויד פוסטר ומשתתפים בו מספר אמנים ביניהם ברברה סטרייסנד, ג'סי ג'יי, מארק אנתוני ועוד. האלבום מכיל גרסאות כיסוי לשיר חג מולד ידועים.

האלבום הגיע השיאו למקום ה-10 בארצות הברית ובכך הפך לאלבומה ה-12 שמצליח לעשות זאת. בנוסף הוא הגיע למקום ה-5 במצעד אלבומי ה-R&B וההיפ-הופ ובכך הפך לאלבום ה-15 שלה שמצליח להיכנס למצעד זה ובכך הפכה לאמן השני שהצליח להכניס הכי הרבה אלבומים לעשירייה הפותחת במצעד בעידן הנילסן סאונד-סקאן. עם שחרורו האלבום קיבל ביקורות מעורבות ממבקרי המוזיקה. מבחינה מסחרית האלבום זכה להצלחה כאשר היה לאלבום חג המולד השלישי הנמכר ביותר באותה שנה בארצות הברית ובסופו של דבר מכר חצי מיליון עותקים במדינה וקיבל זכאות למעמד זהב.

## רשימת רצועות

## קישורים חיצוניים

## הערות שוליים

קטגוריה:אלבומי חג המולד מ-2013
קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
צפרדע וחברים

**צפרדע וחברים** (באנגלית: **Frog & Friends**) היא סדרת טלוויזיה מונפשת הולנדית לילדים, המבוססת על סדרת ספרי ילדים מצליחה בעלת אותו שם שנכתבה על ידי איב בנטינג ואוירה על ידי ז'וזה מאס. הסדרה שודרה לראשונה בשנת 2009 בערוץ KRO. בישראל הסדרה שודרה לראשונה בשנת 2011 בערוץ הופ!. הסדרה היא בת עונה אחת ו-26 פרקים באורך 7 דקות כל אחד.

## עלילה
בכל פרק, צפרדע וחבריו, חזירונת, ברווזה, ארנב ועכבר, מתמודדים בכל יום עם רגשות כאהבה, פחד ועצב בעולמם השקט.

## דמויות
* **צפרדע (Frog)** (גיא זיידמן) - הדמות הראשית בסדרה. הוא טוב לב, ישר, פתוח וסקרן. הוא לא מכיר שום עכבה והוא חוקר אמיתי.
* **חזירונת** **(Pig)** (יסמין עיון) - סוג של "אמא אדמה" ללא שטויות, תמיד עבודת בגינה, קוטפת תפוחים ומכינה אוכל במטבח.
* **ברווזה** **(Duck)** (ספיר דרמון) - ברווזה שובבה, יפה ועליזה, אבל מעט לא מודעת. היא אכפתי ומתוקה והיא יכולה להצחיק את צפרדע הכי הרבה. היא וצפרדע הם חברים הכי טובים ואוהבים אחד את השנייה.
* **ארנב** **(Hare)** (לירון לב) - המגן, האחד שיש לו תחושת אחריות. הוא אולי לא אומר הרבה, אבל כשהוא אומר משהו, האחרים מקשיבים לו.
* **עכבר** **(Rat)** (עפרון אטקין) - שקוע נפלא מכל העיסוקים. הוא רוח-חופשייה, חושב-חופשי, אופטימי וחסר דאגות. חולדה טיילה בעולם וחוכמתו באה דרך חוויה עולמית זו.
* **דובון** **(Little Bear)** (שי אוטולנגי) - דוב שצפרדע מצא ביער, הוא וצפרדע הם החברים הכי טובים.
* **שועל** **(Fox)**

## קישורים חיצוניים
* 

* 

קטגוריה:ערוץ הופ!: תוכניות רכש
קטגוריה:סדרות הנפשה הולנדיות
קטגוריה:סדרות טלוויזיה לילדים
קטגוריה:תוכניות טלוויזיה שעלו לשידור בשנות ה-2000
צ'נדרה

**צ'נדרה 1958** (ידוע גם בשמות: SB 1970, 1947 HD, 1959 RG1, 1965 UN, 1971 XA) הוא אסטרואיד מסוג C, עשיר בפחמן, בעל קוטר של 35 קילומטר המשתייך לאזור החיצוני של חגורת האסטרואידים.

התגלה ב-24 בספטמבר 1970 על ידי האסטרונום הארגנטינאי קרלוס סיסקו במצפה הכוכבים האסטרונומי CASLEO (בספרדית: Complejo Astronómico El Leoncito, ראה Félix Aguilar Observatory) אשר ב-1974 שונה שמו ל-"**Carlos Ulrrico Cesco Astronomical Station"** על שמו של קרלוס.

האסטרואיד קרוי על שם האסטרופיזיקאי הודי-אמריקני סוברהמניאן צ'נדראסקאר.

## מסלול
צ'נדרה ממוקם במרחק של 2.6-3.6 יחידות אסטרונומיות (AU) מהשמש, ומקיף אותה פעם ב-5.5 שנים (1997 ימים).

האסטרואיד בעל אקסצנטריות (מתמטיקה) של 0.17 (מסלולו אליפטי) ונטייתו ביחס למסלולו היא של 11°.


## קוטר ואלבדו
לפי טלסקופ החלל WISE קוטרו של צ'נדרה הוא 36.2 ק"מ והאלבדו שלו הוא 0.07. לעומת זאת, ב-"CAL"(קאל) http://www.minorplanet.info/call.html נמצא כי קוטרו הוא 33.8 ק"מ, האלבדו הוא 0.05 ובהירותו המוחלטת היא 11.2.

קטגוריה:אסטרואידים
פרי אדוארדס

**פרי לואיז אדוארדס** (באנגלית: **Perrie Louise Edwards**; נולדה ב-10 ביולי 1993) היא זמרת בריטית, חברה בלהקת ליטל מיקס.

## ביוגרפיה
אדוארדס נולדה וגדלה באזור הוויטליז שבדרום שילדס, טיין וור, להורים אלכסנדר אדוארדס ודבורה דאפי. יש לה אח גדול יותר בשם ג'וני, ואחות למחצה צעירה ממנה בשם קייטלין אדוארדס, מצד אביה.

האודישן הראשון שלה היה "אתה יודע את זה" מאת אלניס מוריסט. אדוארדס למדה בבית הספר היסודי ראדיפול בווימות' דורסט, לפני שעברה חזרה לסאות שילדס ולמדה בבית הספר היסודי סנט פיטר ופול RC, ובמכללת קהילת מורטימר בסן שילדס, ולאחר מכן עברה למכללת ניוקאסל, שם קיבלה BTEC באמנויות הבמה.

אדוארדס חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "אקס פקטור" וזכתה בה במקום הראשון.

תחילת הקריירה הסולו שלה לוותה בקשיים אישיים, כולל אגורפוביה שהגבילה את תנועתה וגרמה לה להקליט בעיקר בבית באולפן פרטי בשם Studio 22. סינגל הבכורה שלה, "Forget About Us", שנכתב במשותף עם אד שירן, הגיע למקום העשירי במצעד הסינגלים הבריטי באפריל 2024. בהמשך הוציאה את הסינגל "Tears", בעל השפעות פופ משנות השבעים, אך זה נכשל מסחרית וירד מהמצעדים תוך שבוע. אדוארדס השיקה את אלבום הסולו הראשון שלה, הנושא את שמה, ב-26 בספטמבר 2025 תחת קולומביה רקורדס.

### חיים אישיים
במאי 2011, החלה לצאת עם חבר להקת ואן דיירקשן זאין מאליק. הזוג התארס באוגוסט 2013 אך נפרד באוגוסט 2015.

בפברואר 2017 דווח כי היא יוצאת עם הכדורגלן האנגלי אלכס אוקסלייד-צ'מברלין. ב-21 באוגוסט 2021, נולד לזוג בן בשם אקסל. בשנת 2022, בעת חזרות לסיבוב הופעות של ליטל מיקס, חשפה אדוארדס כי עברה חוויית אובדן היריון קשה. בספטמבר 2025 אדוארדס הודיעה כי היא ואוקסלייד-צ'מברלין מצפים לילדם השני.

יש לה אטרזיה בוושט, האחראית על צלקת דו-שרירית בבטנה, ואנוסמיה.

## דיסקוגרפיה
### אלבומי אולפן
* 2025: *[[Perrie]]*

### סינגלים
* 2024: "Forget About Us"
* 2024: "You Go Your Way"

## קישורים חיצוניים

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:ליטל מיקס
קטגוריה:בריטיות שנולדו ב-1993
קטגוריה:בריטים שנולדו ב-1993
ת'ונר

**ת'ונר** (באנגלית: **Thunar**) היא תוכנת מנהל הקבצים המגיע כברירת מחדל עם סביבת שולחן העבודה Xfce.

## פיתוח
פיתוח התוכנה החל בשנת 2004 על ידי בנדיקט מאורר (Benedikt Meurer) היא נקראה בתחילה "Filer", אך בשל דמיון השם לזה של תוכנה אחרת השם שונה לשם הנוכחי, המבוסס על ההגייה הסקסונית לשמו של האליל הגרמאני ת'ור. בשנת 2007 אומצה התוכנה על ידי Xfce כמנהל הקבצים ברירת המחדל במקום התוכנה Xffm והפכה להיות חלק מסביבת שולחן עבודה זו החל מגרסה 4.4 של Xfce.

עד גרסה 1.8.0, אשר שוחררה ב-6 בינואר 2018 היא התבססה על GTK+ 2, אך החל מגרסה זו היא הוסבה במלואה ל-GTK+ 3.

התוכנה תורגמה לשפות רבות, ביניהן גם עברית.

## ראו גם
*נאוטילוס (מנהל קבצים)
*PCManFM
* דולפין

## קישורים חיצוניים

* 
* דף התוכנה באתר GitHub

## הערות שוליים

קטגוריה:GTK+
קטגוריה:תוכנה חופשית
קטגוריה:מנהלי קבצים
בננדין

ממוזער|שמאל|250px|קליפות בננה
**בננדין** (באנגלית: **Bananadine**) הוא חומר פסיכואקטיבי בדיוני, אותו לכאורה ניתן למצות מקליפת בננה. ידיעה כוזבת על החומר ודרכי הפקתו פורסמו בעיתון מחתרתי בארצות הברית במרץ 1967.

## מידע נוסף
חודשים ספורים לפני פרסום ידיעת המתיחה, הזמר דונובן פרסם את להיטו "Mellow Yellow" (בתרגום חופשי: צהוב רך). ברוח התקופה שבו התפרסם השיר, שנת 1966, הניחו שהשיר עסק בעישון של קליפות בננה. ב-6 באוגוסט 1967, זמן קצר לאחר הצלחת השיר, התפרסמה ידיעה במגזין של הניו יורק טיימס שעסקה בסמים "החמים" של התקופה, וכותרתה באנגלית הייתה "Cool Talk About Hot Drugs". 

המוזיקאי דייוויד פיל (במקור: David Michael Rosario), לקח את שם הבמה שלו מהכתבה הבדיונית.

למרות שהמטרה המקורית של הכתבה הכוזבת הייתה להעלות את השאלה על האתיות של הפקת סמים פסיכואקטיביים והעמדתם לדין של אלו שצורכים אותם ("אם בבננה פשוטה ישנם רכיבים פסיכואקטיביים, כיצד הממשל יגיב?"), ססיל אדמס, שם העט של כתב בעיתון "שיקגו רידר" הגיב לידיעה וטען כי השירותים הפדרליים בארצות הברית החלו לעקוב אחר אנשים שרכשו כמויות גדולות של בננות באותה תקופה.

האגדה על קיומו של הבננדין התפשטה לאחר שהתפרסם ספר בשם "ספר הבישול של האנרכיסט" (The Anarchist Cookbook) בשנת 1970 ובו צוין שמו המדעי הישן של הבננה (Musa sapientum Bananadine). הבננדין אפילו קיבל רפרנס תרבותי בקומיקס משנת 1971, בו נראה נער צעיר מגיש לגורילה בננות ואומר "אחי, תשאיר את הקליפות כשאתה מסיים".

## הערות שוליים

קטגוריה:בננה
קטגוריה:אגדות אורבניות
רוברט קלייטון איימס

**רוברט קלייטון איימס** (באנגלית: 
**Robert Clayton Ames**; 6 במרץ 1934 – 18 באפריל 1983) היה מרגל אמריקאי, מנהל גזרת המזרח התיכון ב-CIA. נרצח בפיצוץ שגרירות ארצות הברית בשנת 1983 בביירות.

## ביוגרפיה
### ראשית חייו
גדל בפילדלפיה, היה בוגר 1956 מאוניברסיטת לה סאל. בזמן שהיה בלה סאל, הוא היה חבר בקבוצת הכדורסל של האוניברסיטה שזכתה באליפות ה-NCAA בשנת 1954 וסיימה במקום השני בשנת 1955.

### קריירה
בשנת 1956 התגייס לצבא ארצות הברית ממנו עבר ל-CIA והתמחה במזרח התיכון. הוא הפך לאנליסט הראשי של ה-CIA לאזור. איימס, שעבד במנהל המזרח התיכון של ה- CIA, נחשב שביצע את החדירה הראשונה בדרגה הגבוהה ביותר של אש"ף. נטען כי אחד משני אנשי הקשר הבכירים שיצר בארגון היה חסן סלאמה.

איימס נרצח ב-18 באפריל 1983 כאשר מחבל מתאבד פוצץ פצצה בשגרירות ארצות הברית בביירות. בסך הכל נהרגו 63 איש בפיצוץ ובהם איימס, ראש תחנת CIA בלבנון וסגנו, וכן שישה קציני CIA ועוד שמונה אמריקאים. מנהל ה-CIA, ויליאם קייסי, תיאר את אובדן איימס כ"הדבר הכי קרוב לאדם שאין לו תחליף".

נשיא ארצות הברית רונלד רייגן ואשתו ננסי רייגן השתתפו בטקס לציון הגעתם של ארונות הקבורה לבסיס חיל האוויר אנדרוס. שלושת אלפים איש השתתפו בטקס אזכרה עבורם, שהתקיים בקתדרלה הלאומית של וושינגטון. איימס קבור בבית הקברות הלאומי ארלינגטון.

### חיים אישיים
הוא היה נשוי ואב לשישה ילדים. הוא דודו של שחקן MLB לשעבר מארק גוביצ'ה.

## לקריאה נוספת
* בירד, קאי. *המרגל הטוב: חייו ומותו של רוברט איימס*. ניו יורק: הוצאת קראון, 2014. 

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:פנסילבניה: כדורסלנים
קטגוריה:כדורסלני אוניברסיטת לה סאל
קטגוריה:חללי טרור אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-1983
נורברט ואן בלואמן

**נורברט ואן בלואמן** (בהולנדית: **Norbert van Bloemen**, המכונה צ'פלוס; 1670, אנטוורפן – 1746, אמסטרדם),  היה צייר פלמי, שעבד בעיקר באיטליה וברפובליקה ההולנדית. הוא ידוע בנופי איטליה ובסצנות הז'אנר שמזכירות את סגנון ציורי הבמבוצ'אנטי. הוא גם צייר דיוקנאות וכמה ציורים עם סצ'ינות היסטוריות.

## ביוגרפיה
נורברט ואן בלואמן נולד באנטוורפן כאחיהם הצעיר של פיטר ויאן פרנס. שני האחים הגדולים האלה היו ציירים בעלי קריירות מצליחות באיטליה ובאנטוורפן. נורברט הוכשר על ידי אחיו הגדול פיטר, אך ייתכן שהיה לו גם מורים אחרים, אחרי שפיטר עזב את אנטוורפן לליון בשנת 1674. בליון הצטרף מאוחר יותר לפיטר אחיו יאן פרנס. מאוחר יותר נסעו פיטר ויאן פרנס לרומא, שם בשנת 1688 הם נרשמו בקהילת סנט אנדרה דלה פראטה.  בשנת 1690 הצטרף נורברט לשני אחיו ברומא. לא בטוח אם הוא גר עם אחיו בסנט אנדרה דלה פראטה.
ממוזער|284x284 פיקסלים|נורמברט ואן בלואמן, משפחת איכרים ליד השולחן
נורברט הפך לחבר בבנטפויכלס, אגודה של אמנים הולנדים ופלמיים שהיו פעילים ברומא. מקובל היה בבנטפויכלס לתת לכל אחד מחברי האגודה כינוי. הכינוי של נורברט היה "צ'פלוס". הסיבה לכך שהוא נקרא על שם הגיבור המיתולוגי היווני הזה לא ידועה.

בשנת 1724 עזב נורברט את רומא, שם נותר רק אחיו יאן פרנס, מאז שפיטר הבכור חזר למולדתו באנטוורפן בשנת 1694. ייתכן שנורברט שב לאנטוורפן אך לא התיישב שם, אולי בגלל היעדר הצלחה מסחרית. אחר כך הוא עבר להתגורר ולעבוד באמסטרדם. הוא נשאר שם כל חייו.
ממוזער|273x273 פיקסלים|נורברט ואן בלואמן, שוק ירקות ופירות
הוא היה אחד ממוריו של קורנליוס פלוס ואן אמסטל באמסטרדם.

## יצירתו
נורברט ואן בלואמן צייר בעיקר סצנות ז'אנר ונופים איטלקיים, בסגנון קרוב לאלה של אחיו הגדול פיטר שהיה גם המורה שלו.  הוא גם ביצע מדי פעם ציורים היסטוריים, כולל עבודות עבור הכנסיות הקתוליות בהולנד ומספר דיוקנאות כמו הדיוקן של יאן זומר פיטצ'ר, סוחר אמנות באמסטרדם. 

נראה כי נורברט מעולם לא הצליח להשיג אותה רמה של הצלחה כמו אחיו הגדולים פיטר ויאן פרנס שיצירותיהם זכו להערכה רבה במהלך חייהם וניתן למצוא אותם באוספים בינלאומיים יוקרתיים. ההערכה היא שהוא עזב את רומא ואיטליה בגלל חוסר הצלחה שם.

## קישורים חיצוניים

## הערות שוליים

קטגוריה:ציירים פלמים
קטגוריה:בארוק
קטגוריה:ילידי 1670
קטגוריה:נפטרים ב-1746
המלך בבר (סרט)

**המלך בבר: הסרט** (באנגלית: **Babar: The Movie**) הוא סרט אנימציה צרפתי-קנדי משנת 1989. הסרט מבוסס על הסדרה הקנדית מסיפורי המלך בבר ועל ספרי הילדים מאת הסופר הצרפתי ז'אן דה ברונוף. בישראל, הסרט שודר בדיבוב העברי בערוץ הילדים.

## עלילה
בלילה של מצעד הניצחון בארץ הפילים, מספר בבר לילדיו על ימיו הראשונים בתור מלך הפילים. ביומו הראשון כמלך, הוא נאלץ לבחור שם למצעד השנתי. בבר הציע שם, אולם יועציו, קורניליוס ופומפדור, אמרו לו שהעניין צריך ועדה. בת דודתו של בבר, סלסט, נכנסה בריצה וסיפרה לבבר שביתה מותקף בידי רטקסס, מנהיג הקרנפים, וצבאו הרב. המשרתים לעגו לה, אולם בבר ציווה על צבא הפילים לצאת מיד לדרך ולחסל את הקרנפים.

בבר לומד שלצבא ייקח שלושה ימים להתכונן. כאשר לא היה יכול לחכות יותר, הוא החליף בגדים ומקומות עם ארתור ויצא למסע מסוכן בג'ונגל. הוא מוצא את כפרה של סלסט עולה באש, והקרנפים חוטפים את הפילים המבוגרים בתור עבדים. בבר התקיף את הקרנפים, אולם הובס על ידי רטקסס. כאשר הכרתו חזרה, בבר הציל את סלסט מהבאר, והם יצאו לדרך יחד להציל את אמא שלה, ואת כל שאר הפילים משלטונו של רטקסס. בהמשך הדרך הם פגשו את הקוף זפיר, אשר מראה להם את המיקום של בסיס הקרנפים. בבר וסלסט התעמתו שם עם רטקסס, אשר מתכנן להשתלט על ממלכתו של בבר בשקיעת השמש, והוא זרק אותם לכלא. שניהם ניצלו על ידי זפיר, שחררו את שאר הפילים, גם את אמה של סלסט, וחזרו לארץ הפילים.

הלכו אל אוהלי הקרנפים, שלושתם התחפשו לקרנף חייל, אשר מספר להם על "דיווח מיוחד" על תוכנית התקיפה, אך הם נחשפו. הם ברחו מרטקסס במהרה, שגרו את עצמם מהמקלעת אל המזרקה של ארץ הפילים, להפתעתם של יועציו. רטקסס וצבאו הגיעו לשער של ארץ הפילים ורטקסס אמר שאם תוך שעה הם לא יכנעו ארץ הפילים תושמד. כדי לחסוך זמן, בבר פקד על קורניליוס ופומפדור להסיח את דעתו של רטקסס עם דרכי "הוועדה". הפילים, יחד עם בבר, בנו פיל מרחף ענק אשר הפחיד את רטקסס ואת חייליו והבריח אותם.

בזריחת השמש, חבריו של בבר ברכו אותו והריעו לו על הצלת העיר, אולם לאחר שהוועדה לא הצליחה לבחור שם, בבר החליט שהשם יהיה "מצעד הניצחון", המבשר את הניצחון על הקרנפים.

כאשר בבר המבוגר גומר לספר, הילדים ישנו. אולם כאשר סגר את הדלת, הילדים חזרו על הסיפור שסיפר עד שבבר אומר להם ללכת לישון.

## מדבבים
*גורדון פינסנט - בבר
**גאווין מגראת' - בבר הצעיר
*אליזבת' האנה - סלסט / גברת פליס
**שרה פולי - סלסט הצעירה
*ג'ון סטוקר - זפיר
*כריס ויקינס - קורנליוס
*סטיבן ווימיט - פומפדור
*סטיוארט סטון - ארתור
*בובי בקן - פום
*איימוס קרולי - אלכסנדר
*מרשה מוראו - פלורה
*ליסה יאמאנאקה - איזבל
*צ'ארלס קאר - רטקסס
*ריי לאנדרי - קרוק
*אנג'לה פאסקו - אמא של סלסט

### מדבבים בעברית
הדיבוב העברי בוים על ידי הדס מוזס והופק על ידי נטע בן צבי
*עפרון אטקין - בבר
*אסתי ברעד פורים - בבר הצעיר
*אפי בן ישראל - סלסט / גברת פליס
*מאיה אורן עובדיה - סלסט הצעירה
*אורי כבירי - זפיר
*אלברט כהן - קורנליוס
*יהויכין פרידלנדר - פומפדור, פרידלנדר דיבב את פומפדור גם בסדרה
*יוני צפיר - ארתור
*נטלי פיק - פום
*דלית שחף - אלכסנדר
*שרית וינו-אלעד - פלורה
*נתי שטיינברג - איזבל
*יורם יוספסברג - רטקסס
*שמחה ברבירו - קרוק / קולות רקע
*גדי רייק - קולות רקע

## קישורים חיצוניים

* 

קטגוריה:סרטי 1989
קטגוריה:סרטי הנפשה קנדיים
קטגוריה:סרטים על פילים
קטגוריה:סרטי הרפתקאות
קטגוריה:סרטי הנפשה צרפתיים
קטגוריה:סרטים מבוססי סדרות טלוויזיה
קטגוריה:סרטים מבוססי ספרים
Only the Young

"**Only the Young**" (בעברית: "**רק הצעירים**") הוא סינגל שיווקי שהוקלט על ידי הזמרת-יוצרת האמריקאית טיילור סוויפט. השיר יצא לאור לכבוד צאת הסרט התיעודי של סוויפט "Miss Americana", כסינגל שלא מתוך אלבום, על ידי חברת התקליטים ריפבליק רקורדס.

השיר הגיע למקום ה-50 במצעד הבילבורד הוט 100.

## רקע וכתיבה
השיר נכתב על ידי טיילור סוויפט וג'ואל ליטל והופק על ידי אותם השניים גם כן. ב-31 בינואר 2020, היה זמין השיר בפורמט של הורדה דיגיטלית והזרמת מוזיקה. כמו כן, השיר הוא שיר בסגנון האלקטרופופ, אשר מאפיין שירים נוספים של סוויפט. הוא הופיע לאורך הסרט התיעודי של סוויפט "Miss Americana" שעלה לנטפליקס בשנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## ביקורת
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-201 ברשימת "כל 229 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ואל ליטל
קטגוריה:שירים שהופקו על ידי טיילור סוויפט
קטגוריה:שירי מחאה
קטגוריה:שירים מסרטי קולנוע
אקסום (להקה)

**אקסום** הוא הרכב היפ הופ ודאנסהול ישראלי מנתניה. חברי ההרכב הם ראובן אראגיי (טדרוס) וגילאור יהודה (ג'קסון).

## היסטוריה
ההרכב "אקסום" התפרסם לראשונה ב-2007 כאשר התארח באלבומם של פלד ואורטגה, "ממשיכים לבעוט" בשיר "צ'ק וואן טו", לצד איתי לוקץ'.

ב-2008 הוציאו חברי ההרכב את שירם הראשון, "הקשיבו נא", שהיווה סינגל ראשון מתוך אלבום הבכורה שלהם.

ב-2009 הוציאו חברי ההרכב את אלבום הבכורה שלהם "אקסום". האלבום כולל הופעות אורח של פלד, אורטגה, נצ'י נצ' ועוד. האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה.

ב-2010 הוציאו חברי ההרכב חידוש לשירו של אלון אולארצ'יק, "בחור חדש". השיר שימש כפתיח לסדרה "עבודה ערבית".

ב-2015 ההרכב השתתף בסופרגרופ "קבינט" לצד פלד ואורטגה וכהן@מושון.

ב-2017 ההרכב התארח בשיר "תרקדי" של עומרי 69 סגל לצדם של רון נשר, בומרנג, לוקץ', דנידין וג'הבי.

ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם "ארנבת".

## דיסקוגרפיה
* 2009: אקסום

## קישורים חיצוניים

* 
## הערות שוליים

קטגוריה:צמדי היפ הופ ישראלים
קטגוריה:להקות רגאיי ישראליות
קטגוריה:מתמודדי הכוכב הבא
Feel Me

**Feel Me** (בעברית: **תרגיש אותי**) הוא סינגל שיווקי שהוקלט על ידי הזמרת-יוצרת האמריקאית, סלינה גומז. השיר יצא לאור לכבוד צאת אלבום האולפן השלישי של גומז Rare, ב-21 בפברואר 2020, על ידי חברת התקליטים אינטרסקופ רקורדס.

בפחות מיממה, צבר האודיו של השיר קרוב לשני מיליון צפיות.

## רקע וכתיבה
השיר נכתב על ידי סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר ורוס גולן והופק על ידי מקנזי, פיל פבר וג'יי מילס. במקור, הוקלט השיר בשנת 2016, בסמוך לצאת אלבומה השני ''Revival'', אך הוחלט להוציא אותי ארבע שנים לאחר מכן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.

## וידאו קליפ
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את קליפ המילים הרשמי של השיר. נכון לפברואר 2020, מונה הצפיות של קליפ המילים עומד על קרוב ל-2 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי סלינה גומז
קטגוריה:שירים על כאב לב
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
פרנץ' מונטנה

**כרים ח'רבוש** (באנגלית: **Karim Kharbouch**; בערבית: كريم خربوش; נולד ב-9 בנובמבר 1984), ידוע בשם הבמה **פרנץ' מונטנה** (**French Montana**), הוא ראפר, זמר ופזמונאי מרוקאי-אמריקאי.

## ביוגרפיה
פרנץ' מונטנה נולד וגדל בקזבלנקה, מרוקו. היגר לארצות הברית עם משפחתו כשהיה בן 13.

## קריירה
ב-4 בספטמבר 2007 הוציא את מיקסטייפ הבכורה שלו, *French Revolution Vol. 1*. הסינגל המוביל מתוך המיקסטייפ, "Choppa Choppa Down", היה לפריצת הדרך הראשונה שלו.

ב-21 במאי 2013 הוציא את אלבום הבכורה שלו, *Excuse My French*. האלבום הגיע בשיאו למקום הראשון במצעד שירי ה-R&B/היפ הופ ומצעד שירי הראפ.

ביולי 2017 הוציא מונטנה את אלבום האולפן השני שלו, *Jungle Rules*, שהגיע למקום השלישי בבילבורד 200. הסינגל המוביל מתוך האלבום, "Unforgettable",בו משתתף סוואה לי, הפך לשיר הראשון של מונטנה כאמן מוביל שהגיע לעשירייה המובילה בבילבורד הוט 100.

ב-6 בדצמבר 2019 הוציא את אלבומו השלישי, *Montana*.

## דיסקוגרפיה
### אלבומי אולפן
* 2013: *Excuse My French*
* 2017: *Jungle Rules*
* 2019: *Montana*

### מיקסטייפים

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:זמרים מרוקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמני אינטרסקופ רקורדס
קטגוריה:אמני אפיק רקורדס
קטגוריה:מהגרים ממרוקו לארצות הברית
קטגוריה:אמריקאים שנולדו ב-1984
מגדל בלקפול

**מגדל בלקפול** (באנגלית: **Blackpool Tower**) הוא מגדל ברזל בעיר בלקפול באנגליה, המתנשא לגובה של 158 מטרים. המגדל נבנה בהשראת מגדל אייפל בפריז, ונפתח לציבור ב-14 במאי 1894. בעת שנחנך היה למגדל הגבוה ביותר בכל האימפריה הבריטית והמושבות שלה.

## היסטוריה
בניית המגדל החלה בשנת 1890, על ידי "חברת מגדל בלקפול" (Blackpool Tower Company) שהוקמה על ידי התאגיד הלונדוני Standard Contract & Debenture Corporation. החברה רכשה את השטח עליו בנוי המגדל במרכז הטיילת של העיר, כדי לבנות במקום העתק של מגדל אייפל שנחנך בפריז בשנה הקודמת.

תפקיד מנכ"ל חברת המגדל הוצע לג'ון ביקרסטאף, ראש עיריית בלקפול, והתאגיד החל למכור את מניות החברה ביולי 1891, תוך שהחברה שמרה לעצמה 30,000 מניות בשווי של פאונד אחד, וכן הציעה במקביל לציבור מניות בשווי 150,000 פאונד. אף על פי כן, בתחילה הצליחה החברה למכור רק כשני שלישים מהמניות שיועדו לציבור, מה שאילץ אותה לבקש תרומה גבוהה יותר מבעלי המניות הקיימים לצורך מימון הפרויקט, אך מצבו הכלכלי הגרוע של התאגיד שתחתיו הייתה החברה המשיך להחריף ומחירי המניות נחתכו בכמעט ממחצית שוויין, דבר שהוביל לכך שאף התאגיד עצמו לא היה מסוגל לממן את חלקו בבנייה. לבסוף, כדי למנוע את קריסתו האפשרית של המיזם, החליט ראש העיר ביקרסטאף לרכוש בעצמו את כל המניות שלא נמכרו ונותרו זמינות (מניות בשווי של כ-20,000 פאונד, כאשר במקור החזיק בבעלותו מניות בשווי של 500 פאונד בלבד) ובנוסף לכך כיסה גם את כל התחייבויות המניות של התאגיד.

המגדל עוצב על ידי ג'יימס מקסוול וצ'ארלס טוק, שני ארכיטקטים בני מחוז לנקשייר, שמתו בטרם נפתח המגדל לציבור. ביום 29 בספטמבר 1891 הניחו השניים את אבן הפינה באופן רשמי. לצורך בניית המגדל והבסיס שלו, נעשה שימוש בכ-5 מיליון לבני אקרינגטון, 3,534 טונות של פלדה ו-358 טונות של ברזל יצוק. עם חניכת המגדל במאי 1894, התברר כי ההשקעה המאסיבית בבנייתו (שהסתכמה בקרוב ל-290,000 פאונד) השתלמה, כאשר בשנת 1896 הרוויחה החברה בסביבות ה-30,000 פאונד.

ב-22 ביוני 1897 פרצה שרפה בקומת התצפית של המגדל, שעל פי הדיווחים נצפתה ממרחק של 50 מיילים (כ-80 קילומטרים) מהעיר. רציף התצפית נהרס לגמרי ועלויות הזנק שנגרם למגדל הוערכו בכ-30,000 פאונד. במהלך שלושים השנים הראשונות מהקמתו, המגדל לא נצבע מחדש והחליד, דבר שהוביל לדרישה ציבורית להורסו. לבסוף, הוחלט לבנות אותו מחדש במקום זאת, וכל עבודות הפלדה במבנה הוחלפו וחודשו בין השנים 1920 ל-1924.

## מבנה
המגדל הוא העתק מוקטן בגובה 170 מטר לעומת 324 מטר, של מגדל אייפל ומכונה לעיתים "מגדל אייפל לעניים".

בבסיס המגדל פועל קרקס המכונה "קרקס המגדל" (The Tower Circus). הקרקס נפתח לראשונה עם פתיחתו של המגדל לציבור, ב-14 במאי 1894 ופעיל ברציפות עד היום. הארנה של הקרקס, שמתפרשת על רוחב של 110X110 רגל ומכילה מקומות ישיבה ל-1,300 איש, נחשבת לזירת הקרקס הקבועה הישנה בעולם. עד שנת 1990 מופעי הקרקס כללו הופעות של בעלי חיים ביניהם פילים, אריות, טיגריסים ודובי קוטב.

## סמל
המגדל מהווה סמל של העיר. כדי לפרסם את התיירות לעיר, עוצב באמצע שנות ה-60 אוטובוס שקדמתו היה בצורת מגדל בלקפול, שנסע ברחבי אירופה כדי לעודד תיירות לבלקפול.

## קישורים חיצוניים

*  

## הערות שוליים

קטגוריה:ערכים שבהם תבנית בריטניקה אינה מתאימה
בלקפול
קטגוריה:אנגליה: מבנים רשומים דרגה I
קטגוריה:לנקשייר
אגם קולד (אלברטה)

[250px|ממוזער|מבט על אגם קולד מ[הפארק הפרובינציאלי מדואו לייק]]
**אגם קולד** (באנגלית: **Cold Lake**; מילולית: אגם קור; נהגה "קולד לייק"; בצרפתית: **lac Cold**) הוא אגם גדול על הגבול בין פרובינציית אלברטה לפרובינציית ססקצ'ואן שבקנדה.

## גאוגרפיה
שטחו של האגם 373 קילומטרים רבועים (מהם 248 קילומטרים רבועים באלברטה).

האגם הוא מהעמוקים באגמי אלברטה - עומקו המרבי - 99.1 מטרים; עומקו הממוצע של האגם - 49.9 מטרים.

האגם מנקז שטח של 6,140 קילומטרים רבועים.

באגם 24 מיני דגים שונים, והוא אתר דייג קרח.

העיר קולד לייק (הקרויה על שם האגם) ממוקמת לגדת האגם. למעט גדתו הימנית של האגם (מיקומה של העיר), יתר גדות האגם מוגנות בשמורות טבע - הפארק הפרובינציאלי קולד לייק (באלברטה), והפארק הפרובינציאלי מדואו לייק (בססקצ'ואן).

כמו כן לגדות האגם שתי שמורות של האומות הראשונות (שמורת קולד לייק 149 A - בגדה המערבית של האגם; ושמורת קולד לייק 149 B - לגדה הדרומית של האגם); נכון לשנת 1984 בשמורה מתגוררים 1,045 מבני האומות הראשונות.

נהר מארטינו זורם מאגם פרימרוז ונשפך אל אגם קולד; האגם נשפך אל נהר קולד ונהר ווטרהן (שהוא יובל מרכזי של נהר ביבר).

## היסטוריה

אומת הצ'יפוויאן אשר צדה סביב האגם קראה לאגם "אגם הדגים הגדולים". אומת הקרי (אומות ראשונות) וסוחרי פרוות אירופאים אשר צדו באזור קראו לאגם "אגם קולדווטר" ("אגם מים קרים") - ובשם זה האגם מופיע במפה משנת 1790.

סביב האגם התגוררו שבטי בלקפוט והסלאווי. בראשית המאה ה-18, שבט הקרי גרש שבטים אלה, במטרה לתפוס שטחי ציד, על מנת לסחור עם סוחרי הפרוות.

בשנת 1876 הוקמה שמורת האומות הראשונות באזור האגם (שמורה 149). בשנת 1909 הוקמה שמורה נוספת (149A) ובשנת 1911 הוקמה שמורה שלישית (149B).

הסקר הראשון הרשמי של אזור האגם בוצע בשנת 1900. סקר נוסף נערך בשנת 1909 וכן בשנת 1914. בעקבות סקרים אלה הוקם היישוב קולד לייק. ישוב זה הפך לכפר בשנת 1953 והוכר כעיר בשנת 1955.

## תיירות
האגם משמש כאתר תיירות: סביב האגם, בשטחי הפארקים הפרובינציאליים, אתרי מחנאות, דיג, חופי רחצה, פעילות ספורט ימי (שיט בסירות ובקאנו), מסלולי הליכה, ומסלולי סקי.

## קישורים חיצוניים

* אתר רשמי - אגם קולד באתר ממשלת אלברטה
* אגם קולד ב"אטלס האגמים של אלברטה"
* אתר רשמי - האומות הראשונות של אגם קולד
* אתר הפארק הפרובינציאלי מדואו לייק
* תחזית מזג אוויר עדכנית עבור אגם קולד

## הערות שוליים

קולד
קולד
החלון הסגלגל

**הַחַלּוֹן הַסְּגַלְגַּל** או **חַלּוֹן הַפְּרוֹזְדּוֹר** (באנגלית: The oval window או fenestra vestibuli) החלון הסגלגל הוא קרום המכסה את הפתח של האוזן הפנימית מכיוון האוזן התיכונה, אשר מהווה את מקום המפגש בין האוזן התיכונה לאוזן הפנימית.

תנודות גלי הקול, אשר הן בעצם שינויים מחזוריים בזמן בלחץ האוויר, פוגעות בעור התוף ומועברות דרך שלוש עצמות האוזן התיכונה אל האוזן הפנימית. העצם האחרונה בשלשה, עצם הארכובה, מעבירה לוחצת במחזוריות של גלי הקול על החלון הסגלגל ומזיזה באמצעות כך את הנוזל בתוך שבלול האוזן. לחיצות עצם הסדן מפעילות לחץ הגבוה פי עשרה מלחץ האוויר אשר פגע בעור התוף.

## תמונות נוספות

קובץ:Gray920.png|תרשים מתוך הספר האנטומיה של גריי המתאר את מבנה השבלול בו ניתן לראות את החלון הסגלגל
קובץ:An American text-book of physiology (1897) (14780187901).jpg|תמונה של שלוש עצמות האוזן התיכונה ניתן לראות בתמונה התחתונה את עצם הארכובה המסומנת במספר 15 מונחת על החלון הסגלגל.


## ראו גם
* מערכת השמיעה
* התמרה חושית
* תא שערה
* מגבר
## קישורים חיצוניים

קטגוריה:ערכים שבהם תבנית בריטניקה אינה מתאימה
דוב מינימוס

**דוב מינימוס** (שם מדעי: *Ursus minimus*) הוא מין נכחד של טורף ממשפחת הדוביים, שחי באירופה של הפליוקן והפליסטוקן שלפני 5.3 עד 1.8 מיליון שנה מהיום. המין נחשב לקדום ביותר מבני הסוג דוב, והוא הוגדר לראשונה ב-1827 משמעות שמו הוא: "קטן".

דוב זה התגלה ברחבי אירופה מחופי הים השחור של רוסיה ואוקראינה, מערבה עד צרפת ודרומה עד איטליה. הוא היה אביו הקדום של המין דוב אטרוסכוס שחפף עימו בתחומי מחייתו והיה מעט גדול יותר. כפי ששמו מרמז דוב זה היה קטן יחסית לדובים החיים והיה דומה במראהו לדוב שחור אסייתי. קשה מאוד להבדיל בין העצמות של שני המינים למעט גילם הקדום יותר. הוא הזכיר מעט גם דוב מלאי בגודלו הקטן.

הדוב הקדום היה בעל גולגולת קטנה באורך 25 סנטימטרים ומערכת שיניים שכללה מלתעות גדולות בעלות כתרים רחבים וניבים וטוחנות קטנים יחסית אך מחודדים יותר. הטפרים שלו היו גדולים מאוד ובמבנה שלהם נראה שטיפס על עצים. הוא התפתח ממינים קדומים יותר כמו האורסאווס.

הדוב הקדום חי ביערות של אירופה שהתקררה לאיטה עד לתקופת הקרח האחרונה, בה שלטו הקרחונים ביבשת. האקלים הקשה שהשתנה גרר שינויים במבנה גופו של הדוב ובעיקר במבנה שיניו שהותאמו ללעיסת מזון קשה יותר. במשך הפליסטוקן הוא נכחד והוחלף בדובים גדולים יותר.

## קישורים חיצוניים

ממוזער|מרכז|שרידי לסתות הדוב

קטגוריה:דוביים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפלייסטוקן באירופה
קטגוריה:מאובני טקסונים שתוארו ב-1827